Google smart-soatlarining ilk rasmiy suratlari taqdim etildi

Motorola va LG kompaniyalari kelgusidagi Google aqlli soatlarining birinchi rasmiy suratlarini taqdim etdi. Motorola shuningdek, soatni ishlab chiqish haqidagi videolavhani ham namoyish etdi. Bu haqda Look At Me nashri xabar berdi.

Soatlar tegishli ravishda G Watch (LG) va Moto 360 (Motorola) deb ataladi. Har ikkala qurilma ham Android Wear — taqiluvchi gadjetlar uchun maxsus operatsion tizimda ishlaydi. Tizimning o‘ziga xos jihatlaridan biri shuki, smartfon bilan sinxronlashtirilgan gadjetlar yordamida uning ba’zi funksiyalarini boshqarish mumkin bo‘ladi.

Google’ning ta’kidlashicha, e’lon qilingan operatsion tizimi asosida ishlaydigan qurilmalarni ishlab chiqarish bo‘yicha Asus, HTC, Samsung, Fossil Group, Broadcom, Imagination, Intel, MediaTek va Qualcomm kompaniyalari bilan muzokaralar olib borilmoqda.
Android Wear soatining birinchisi G Watch bo‘lishi kutilmoqda. LG bilan hamkorlikda ishlab chiqiladigan ushbu soat 2014-yilning ikkinchi choragidayoq taqdim etilishi mumkin. Qolgan kompaniyalarning qurilmalari shu yilning so‘ngigacha paydo bo‘ladi.